b'\n_START_ARTICLE_\nDatterselskap\n_START_PARAGRAPH_\nEt datterselskap er innen selskapsretten et selskap som er stiftet, eid og/eller kontrollert av et annet selskap (\xc2\xabmorselskapet\xc2\xbb). Morselskapet, eller holdingselskapet, eier en del av aksjekapitalen, normalt over 50\xc2\xa0%, s\xc3\xa5 holdingselskapet kan sikre en bestemmende innflytelse over datterselskapet. Selskapene kan, men trenger ikke, inng\xc3\xa5 i et konsern. N\xc3\xa5r et morselskap har flere datterselskaper, omtales disse innbyrdes som \xc2\xabs\xc3\xb8sterselskaper\xc2\xbb._NEWLINE_Et eksempel er det kjente morselskapet Tryg Forsikring. Under Tryg Forsikring finner man datterselskapet Enter Forsikring. Til tross for at de begge er innenfor forsikringsbransjen, har Enter Forsikring hovedsakelig fokus p\xc3\xa5, og har spesialisert seg p\xc3\xa5, bilforsikring. P\xc3\xa5 denne m\xc3\xa5ten kan man gjennom et datterselskap utvide sitt sortiment, men samtidig bevare sine gamle kunder.\n_START_SECTION_\nNorge\n_START_PARAGRAPH_\nI 2006 var 4\xc2\xa0278 norske foretak med 248\xc2\xa0453 ansatte kontrollert fra utlandet. De fleste hadde eierskap fra Sverige og Danmark. Kleskjeden Wagner Savoy er et eksempel p\xc3\xa5 et utenlandskeid datterselskap. Med base i Danmark, g\xc3\xa5r kleskjeden under PWT Group, som ogs\xc3\xa5 eier den danske kleskjeden T\xc3\xb8jeksperten - alts\xc3\xa5 et s\xc3\xb8sterselskap til Wagner Savoy.'